SET เช้านี้พุ่งแรง 18 จุด รับแรงซื้อหุ้นบิ๊กแค็ป! ลุ้นทะลุแนวต้าน 1,600 จุด
SET เช้านี้พุ่งแรง 18 จุด รับแรงซื้อหุ้นบิ๊กแค็ป ท่ามกลางปัจจัยลบกดดันทั้งการแพร่ระบาดโควิด-19 ในประเทศยังงรุนแรง-MSCI  ปรับลดน้ำหนักลงทุนหุ้นไทย ลุ้นทะลุแนวต้าน 1,600 จุด
27 พ.ค. 2564

ผู้สื่อข่าวรายงานว่า ดัชนีตลาดหุ้นไทยภาคเช้าวันนี้(27 พ.ค.2564) ปรับตัวขึ้นแรงกว่า 18 จุด โดย ณ เวลา 10.48 น. อยู่ที่ระดับ 1,586.93 จุด เพิ่มขึ้น 18.35 จุด หรือ 1.17% ด้วยมูลค่าการซื้อขาย 4.11 หมื่นล้านบาท รับแรงซื้อหุ้นขนาดใหญ่ ท่ามกลางปัจจัยลบที่ยังคงกดดันอยู่ทั้งสถานการณ์การแพร่ระบาดของเชื้อไวรัสโควิด-19 ในประเทศยังคงรุนแรง และ MSCI  ปรับลดน้ำหนักลงทุนในตลาดหุ้นไทย
ด้าน นายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวยึ้นกว่า 10 จุด หลังเจ้าหน้าที่ธนาคารกลางสหรัฐ (เฟด) แสดงความเห็นในเรื่องเงินเฟ้อที่เชื่อว่ายังรับมือได้ และคงนโยบายการเงินแบบผ่อนคลายต่อไป จึงเป็นบวกต่อ Emerging Market ให้ปรับตัวขึ้นได้ค่อนข้างดี โดยตลาดในกลุ่ม TIP ปรับตัวขึ้นถ้วนหน้า ส่วนตลาดในแถบเอเชียเหนือติดลบ
อย่างไรก็ดี วันนี้ในช่วงท้ายตลาดอาจผันผวนได้ เนื่องจาก MSCI จะปรับลดน้ำหนักลงทุนหุ้นไทยราว 0.1% พร้อมให้แนวรับ 1,565 จุด ส่วนแนวต้าน 1,580-1,585 จุด
ขณะที่ บล.คิงส์ฟอร์ด กลยุทธ์การลงทุน ดัชนี SET มีโอกาสปรับขึ้น เริ่มมีความชัดเจนการส่งมอบวัคซีนใน มิ.ย.2564เป็นตาม Time line ช่วยให้ลดความเสี่ยงระบาด วางแนวรับดัชนีที่ 1,560 แนวต้าน 1,590-1,600 แนะนำทยอยซื้อ KBANK,CPALL, BJC, AOT, BTS, BEM, MINT, CENTEL (+เปิดเศรษฐกิจ )